b'\n_START_ARTICLE_\nPopulonia\n_START_PARAGRAPH_\nPopulonia (etruskiksi Pupluna tai Fufluna) on etruskien alun perin perustama kaupunki, joka sai nimens\xc3\xa4 etruskien viinin jumalan Fuflunsin mukaan.  Se sijaitsee Piombinon kunnassa Toscanassa. Kaupunki tunnetaan linnoituksestaan ja laajasta etruskien nekropolista._NEWLINE_Aikoinaan Populonia oli suurin etruskien rannikkokaupungeista. Antiikin aikana se oli merkitt\xc3\xa4v\xc3\xa4 metallien jalostuskeskus. Metallimalmia louhittiin l\xc3\xa4heisell\xc3\xa4 Elban saarella, ja Populonia vaurastuikin nopeasti. Se Ertrurian ensimm\xc3\xa4inen kaupunki, jossa ly\xc3\xb6tiin hopeakolikoita. _NEWLINE_Roomalaiset valloittivat lopulta Populonian, ja kaupunki k\xc3\xa4rsi pahoin roomalaisten ja boijien v\xc3\xa4lisiss\xc3\xa4 sodissa vuonna 282 eaa. Sit\xc3\xa4 h\xc3\xa4vitettiin my\xc3\xb6s my\xc3\xb6hemmin Mariuksen ja Sullan v\xc3\xa4lisiss\xc3\xa4 taisteluissa ensimm\xc3\xa4isell\xc3\xa4 vuosisadalla eaa. Populoniasta tuli sittemmin Rooman municipium, jolla oli itsen\xc3\xa4inen paikallishallinto. Keskiajalla Populonia oli langobardien Luccan alusmaa. Kaarle Suuri lahjoitti 700-luvun lopussa kaupungin paavi Hadrianus I:lle.'